nibzard/narodne-novine-full-text-markdown huggingface dataset:
## Odluka o imenovanju suca Općinskog suda u Slavonskom Brodu

### NN 149/2005 (19.12.2005.), Odluka o imenovanju suca Općinskog suda u Slavonskom Brodu

# DRŽAVNO SUDBENO VIJEĆE

**2869**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. aline­ja 1. Zakona o Državnom sudbenom vijeću
(»Narodne novine« broj 58/93, 49/99 i 129/00) Državno sudbeno vijeće je na 5.
sjednici održanoj 17. studenoga 2005. godine donijelo sljedeću

## ODLUKU

### O IMENOVANJU SUCA

Za suca Općinskog suda u Slavonskom Brodu
imenuje se:

IGOR BURUŠ, sudski savjetnik u Općinskom sudu u
Slavonskom Brodu. Imenovani sudac stupit će na dužnost dana 1. siječnja 2006.
godine.

Na temelju članka 122. stavak 2. Ustava
Republike Hrvatske sudac Igor Buruš imenuje se na
vrijeme od 5 godina.

Ova će se odluka objaviti u »Narodnim novinama«.

Broj: IS-24/05

Zagreb, 17. studenoga 2005.

Predsjednik

**Milan Gudelj**, v. r.

Odluka, NN 149/2005-2869
## Odluka o imenovanju sudaca Općinskog suda u Rijeci

### NN 149/2005 (19.12.2005.), Odluka o imenovanju sudaca Općinskog suda u Rijeci

# DRŽAVNO SUDBENO VIJEĆE

**2870**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. aline­ja 1. Zakona o Državnom sudbenom vijeću
(»Narodne novine« broj 58/93, 49/99 i 129/00) Državno sudbeno vijeće je na 5.
sjednici održanoj 17. studenoga 2005. godine donijelo sljedeću

## ODLUKU

### O IMENOVANJU SUDACA

Za suce Općinskog suda u Rijeci imenuju se:

1. ALEN GOLUB, sudski savjetnik u Općinskom sudu
u Bjelovaru,

2. MILENA IVANČEVIĆ, sudac Prekršajnog suda u
Rijeci i

3. MIRNA SANTINI, sudska savjetnica u Općinskom
sudu u Zadru.

Imenovani suci stupit će na dužnost dana 1.
siječnja 2006. godine.

Na temelju članka 122. stavak 2. Ustava
Republike Hrvatske suci Alen Golub i Mirna Santini
imenuju se na vrijeme od 5 godina.

Ova će se odluka objaviti u »Narodnim novinama«.

Broj: IS-3/05

Zagreb, 17. studenoga 2005.

Predsjednik

**Milan Gudelj**, v. r.

Odluka, NN 149/2005-2870
## Odluka o imenovanju suca Prekršajnog suda u Pazinu

### NN 149/2005 (19.12.2005.), Odluka o imenovanju suca Prekršajnog suda u Pazinu

# DRŽAVNO SUDBENO VIJEĆE

**2871**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. aline­ja 1. Zakona o Državnom sudbenom vijeću
(»Narodne novine« broj 58/93, 49/99 i 129/00) Državno sudbeno vijeće je na 5.
sjednici održanoj 17. studenoga 2005. godine donijelo sljedeću

## ODLUKU

### O IMENOVANJU SUCA

Za suca Prekršajnog suda u Pazinu imenuje se:

EMIL PERKOV, viši sudski savjetnik Županijskog
suda u Puli.

Imenovani sudac stupit će na dužnost dana 1.
siječnja 2006.godine.

Ova će se odluka objaviti u »Narodnim novinama«.

Broj: IS-35/05

Zagreb, 17. studenoga 2005.

Predsjednik

**Milan Gudelj**, v. r.

Odluka, NN 149/2005-2871
## Odluka o imenovanju suca Prekršajnog suda u Kninu

### NN 149/2005 (19.12.2005.), Odluka o imenovanju suca Prekršajnog suda u Kninu

# DRŽAVNO SUDBENO VIJEĆE

**2872**

Na temelju članka 123. stavak 1. Ustava
Republike Hrvatske (»Narodne novine« broj 41/00 – pročišćeni tekst) i članka
12. aline­ja 1. Zakona o Državnom sudbenom vijeću
(»Narodne novine« broj 58/93, 49/99 i 129/00) Državno sudbeno vijeće je na 5.
sjednici održanoj 17. studenoga 2005. godine donijelo sljedeću

## ODLUKU

### O IMENOVANJU SUCA

Za suca Prekršajnog suda u Kninu imenuje se:

DAMIR MARIĆ, odvjetnik iz Knina.

Imenovani sudac stupit će na dužnost dana 1.
siječnja 2006.godine.

Na temelju članka 122. stavak 2. Ustava
Republike Hrvatske sudac Damir Marić imenuje se na vrijeme od 5 godina.

Ova će se odluka objaviti u »Narodnim novinama«.

Broj: IS-36/05

Zagreb, 17. studenoga 2005.

Predsjednik

**Milan Gudelj**, v. r.

Odluka, NN 149/2005-2872
## Odluka o prirezu porezu na dohodak Grada Ivanca

### NN 149/2005 (19.12.2005.), Odluka o prirezu porezu na dohodak Grada Ivanca

# GRAD IVANEC

**2876**

Na temelju članka 30. i 30.a Zakona o
financiranju jedinica lokalne i područne (regionalne) samouprave (»Narodne
novine« br. 117/93, 69/97, 33/00, 127/00, 59/01,
107/01, 117/01, 150/02, 147/03) i članka 27. Statuta Grada Ivanca (»Službeni vjesnik
Varaždinske županije« br. 24/01, 12/04 i 36/04),
Gradsko vijeće Ivanec na 7. sjednici održanoj 9. prosinca 2005. godine, donosi

## ODLUKU

### O PRIREZU POREZU NA DOHODAK

Članak 1.

Ovom se Odlukom utvrđuje stopa te način obračuna
i plaćanja prireza porezu na dohodak koji je vlastiti izvor prihoda Grada
Ivanca.

Članak 2.

Prirez porezu na dohodak plaća se na porez na
dohodak od nesamostalnog rada, porez na dohodak od samostalne djelatnosti, porez
na dohodak od imovine i imovinskih prava, porez na dohodak od kapitala i porez
na dohodak od osiguranja.

Članak 3.

Vrste poreza na dohodak, obračun, način i rokovi
plaćanja poreza na dohodak i oslobađanje plaćanje poreza na dohodak propisani
su Zakonom o porezu na dohodak i primjenjuju se pri utvrđivanju prireza porezu
na dohodak.

Članak 4.

Obveznik prireza porezu na dohodak je fizička
osoba koja ostvaruje dohodak u Republici Hrvatskoj, a obveznik je poreza na
dohodak prema Zakonu o porezu na dohodak.

Prirez porezu na dohodak plaća se prema
prebivalištu, odnosno prema uobičajenom boravištu obveznika.

Članak 5.

Prirez porezu na dohodak plaća se po stopi od
10%.

Osnovica prireza porezu na dohodak je porez na
dohodak.

Članak 6.

Podaci o obračunatom i uplaćenom prirezu poreza
na dohodak na plaće, mirovine i druge dohotke od nesamostalnog rada unose se u
karticu poreza na dohodak od nesamostalnog rada.

Članak 7.

Prirez porezu na dohodak uplaćuje se u korist
Proračuna Grada Ivanca.

Članak 8.

Poslove u svezi s utvrđivanjem i naplatom
prireza porezu na dohodak obavlja Porezna uprava.

Članak 9.

Ova Odluka objavit će se u »Narodnim novinama« i
»Službenom vjesniku Varaždinske županije«, stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Klasa: 410-01/05-01/8

Urbroj: 2186/012-01/01-05-3

Ivanec, 9. prosinca 2005.

Predsjednik

Gradskog vijeća Ivanec

**Čedomir** **Bračko**, v. r.

Odluka, NN 149/2005-2876
## Odluka o drugim izmjenama i dopunama Odluke o općinskim porezima Općine Bol

### NN 149/2005 (19.12.2005.), Odluka o drugim izmjenama i dopunama Odluke o općinskim porezima Općine Bol

# OPĆINA BOL

**2878**

Temeljem članka 30. i 30.A Zakona o financiranju
jedinica lokalne i područne (regionalne) samouprave (NN 117/93, 92/94, 69/97,
33/00127/00, 59/01, 107/01, 117/01, 150/02 i 147/03) i članka 23. Statuta
općine Bol (»Službeni glasnik općine Bol«, br. 5/01 i
8/03) Vijeće općine Bol je na 23. sjednici dana 9. prosinca 2005. godine
donijelo

## ODLUKU

### O DRUGIM IZMJENAMA I DOPUNAMA ODLUKE O OPĆINSKIM POREZIMA

Članak 1.

Odluka o općinskim porezima općine Bol koja je
objavljena u »Narodnim novinama« br. 111/01 i 187/04
mijenja se tako da se uvodi prirez porezu na dohodak.

Članak 2.

Članak 3. Odluke o općinskim porezima se mijenja
i glasi:

Općina Bol uvodi sljedeće poreze:

1. prirez porezu na dohodak

2. porez na potrošnju

3. porez na kuće za odmor

4. porez na neiskorištene poduzetničke
nekretnine

5. porez na tvrtku i naziv

6. porez na korištenje javnih površina.

Članak 3.

Iza članka 4. dodaje se članak 5. koji glasi:
Prirez poreza na dohodak plaćaju obveznici poreza na dohodak koji imaju
prebivalište na području općine Bol. Osnovicu za prirez porezu na dohodak čini
ukupan iznos obračunatog poreza na dohodak obveznika utvrđen prema zakonu i
pravilniku o porezu na dohodak.

Članak 4.

Iza članka 5. dodaje se članak 6. koji glasi:
Prirez poreza na dohodak za obveznike plaćanja obračunava se po stopi od 10%
(deset posto) od utvrđene osnovice. Prirez porezu na dohodak uplaćuje se u
korist proračuna općine Bol. Prirez porezu na dohodak obvezan je isplatitelj
obračunati, obustaviti i na propisan uplatni račun uplatiti istodobno s uplatom
poreza na dohodak.

Članak 5.

Ostale odredbe odluke o općinskim porezima od
30. studenog 2001. godine ostaju na snazi.

Članak 6.

Ova odluka o izmjenama i dopunama odluke o općinskim
porezima stupa na snagu u roku od 8 dana od dana objave u »Narodnim novinama«,
a primjenjuje se od 1. siječnja 2006. godine.

Klasa: 400-01 /05-01/48

Urbroj: 2104/05-02/01

Bol, 12. prosinca 2005.

Predsjednik Vijeća

**Tihomir Marinković**, v. r.

Odluka, NN 149/2005-2878
## Indeks potrošačkih cijena u Republici Hrvatskoj u studenome 2005. godine

### NN 149/2005 (19.12.2005.), Indeks potrošačkih cijena u Republici Hrvatskoj u studenome 2005. godine

# OBJAVA

**2879**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U STUDENOME 2005. GODINE

Indeks potrošačkih cijena u Republici Hrvatskoj
u studenome 2005. godine u odnosu na listopad 2005. godine iznosi 100,2.

Klasa: 957-04/05-01/86

Urbroj: 555-05-03-05-86

Zagreb, 15. prosinca 2005.

V. d. ravnatelja

**Darko Jukić**, v. r.

Ostalo, NN 149/2005-2879
## Stopa promjene proizvođačkih cijena industrijskih proizvoda u studenome 2005. godine

### NN 149/2005 (19.12.2005.), Stopa promjene proizvođačkih cijena industrijskih proizvoda u studenome 2005. godine

# OBJAVA

**2880**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U STUDENOME 2005. GODINE

Stopa promjene proizvođačkih cijena
industrijskih proizvoda u studenome 2005. godine u odnosu na listopad 2005.
godine iznosi: 0,0.

Klasa: 957-04/05-01/85

Urbroj: 555-05-03-05-85

Zagreb, 15. prosinca 2005.

V. d. ravnatelja

**Darko Jukić**, v. r.

Ostalo, NN 149/2005-2880
## Rješenje Ustavnog suda Republike Hrvatske broj:U-III-3281/2005 od 24. studenoga 2005.

### NN 149/2005 (19.12.2005.), Rješenje Ustavnog suda Republike Hrvatske broj:U-III-3281/2005 od 24. studenoga 2005.

# USTAVNI SUD REPUBLIKE HRVATSKE

**2892**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom J. V. iz Z., na sjednici održanoj dana 24. studenog 2005. godine,
jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
rješenja vršitelja dužnosti predsjednika Općinskog suda u Zagrebu, broj: 23
Su-411/05 od 16. svibnja 2005. godine, kojim je odbijen kao neosnovan njegov
zahtjev za izuzeće suca tog suda T. K. od suđenja u parničnom predmetu, broj:
Pr-2359/00.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da
osporavano rješenje vršitelja dužnosti predsjednika Općinskog suda u Zagrebu od
16. svibnja 2005. godine, ne predstavlja pojedinačni akt u smislu članka 62.
stavka 1. Ustavnog zakona protiv kojeg bi Ustavni sud bio nadležan pružiti
ustavnosudsku zaštitu.

4. Slijedom iznijetoga, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustavnog zakona.

Broj: U-III-3281/2005

Zagreb, 24. studenoga 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v.r.

Rješenje, NN 149/2005-2892
## Rješenje Ustavnog suda Republike Hrvatske broj:U-III-3538/2005 od 24. studenoga 2005.

### NN 149/2005 (19.12.2005.), Rješenje Ustavnog suda Republike Hrvatske broj:U-III-3538/2005 od 24. studenoga 2005.

# USTAVNI SUD REPUBLIKE HRVATSKE

**2893**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom R. F. iz T., kojeg zastupa M. J., odvjetnik u S., na sjednici održanoj
dana 24. studenog 2005. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
odluka 1. konstituirajuće sjednice Gradskog vijeća
Grada Vodica održane 21. srpnja 2005. godine.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da
osporavane odluke 1. konstituirajuće sjednice
Gradskog vijeća Grada Vodica, ne predstavljaju pojedinačne akte u smislu članka
62. stavka 1. Ustavnog zakona protiv kojih bi Ustavni sud bio nadležan pružiti
ustavnosudsku zaštitu.

4. Slijedom iznijetoga, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustavnog zakona.

Broj: U-III-3538/2005

Zagreb, 24. studenoga 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 149/2005-2893
## Rješenje Ustavnog suda Republike Hrvatske broj:U-III-3473/2005 od 24. studenoga 2005.

### NN 149/2005 (19.12.2005.), Rješenje Ustavnog suda Republike Hrvatske broj:U-III-3473/2005 od 24. studenoga 2005.

# USTAVNI SUD REPUBLIKE HRVATSKE

**2894**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom I. P. iz N., na sjednici održanoj dana 24. studenog 2005. godine,
jednoglasno je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositelj je podnio ustavnu tužbu protiv
rješenja Vrhovnog suda Republike Hrvatske, broj: Revr-71/05
od 27. lipnja 2005. godine, kojim je odbačena kao nedopuštena njegova revizija
izjavljena protiv rješenja Županijskog suda u Sisku, broj: Gž-1282/04
od 27. svibnja 2004. godine. Navedenim drugostupanjskim rješenjem odbijena je
žalba podnositelja kao tužitelja i potvrđeno je rješenje Općinskog suda u
Kutini, broj: P-499/97 od 18. ožujka 2004. godine, a kojim je rješenjem odbijen
njegov prijedlog za ukidanje klauzule pravomoćnosti presude Općinskog suda u
Kutini, broj: P-499/97 od 25. listopada 2001. godine.

*Ustavni
sud nije nadležan za odlučivanje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 99/99, 29/02 i 49/02
– pročišćeni tekst, u nastavku: Ustavni zakon) propisuje:

*»Svatko
može podnijeti Ustavnom sudu ustavnu tužbu ako smatra da mu je pojedinačnim
aktom tijela državne vlasti... kojim je odlučeno o njegovim pravima i obvezama
ili o sumnji ili optužbi zbog kažnjivog djela, povrijeđeno ljudsko pravo ili
temeljna sloboda zajamčena Ustavom... (u daljnjem tekstu: ustavno pravo)«.*

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sumnji
ili optužbi zbog kažnjivog djela podnositelja, jest pojedinačni akt u smislu
članka 62. stavka 1. Ustavnog zakona u povodu kojega je Ustavni sud Republike
Hrvatske, u postupku pokrenutom ustavnom tužbom, nadležan štititi ljudska prava
i temeljne slobode podnositelja, zajamčene Ustavom Republike Hrvatske.

3. U ustavnosudskom postupku ocijenjeno je da
osporavana rješenja ne predstavljaju pojedinačne akte u smislu članka 62.
stavka 1. Ustavnog zakona protiv kojih bi Ustavni sud bio nadležan pružiti
ustavnosudsku zaštitu.

4. Slijedom iznijetoga, na temelju članka 72.
Ustavnog zakona, riješeno je kao u izreci.

5. Objava ovog rješenja temelji se na članku 29.
stavku 1. Ustavnog zakona.

Broj: U-III-3473/2005

Zagreb, 24. studenoga 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 149/2005-2894
## Ispravak Uredbe o Carinskoj tarifi za 2006. godinu

### NN 149/2005 (19.12.2005.), Ispravak Uredbe o Carinskoj tarifi za 2006. godinu

**2895**

Nakon izvršenog uspoređivanja s izvornim tekstom
utvrđene su tiskarske pogreške u Uredbi o Carinskoj tarifi za 2006. godinu,
objavljenoj u »Narodnim novinama« broj 145 od 9. prosinca 2005. godine, te se
daje

## ISPRAVAK

### UREDBE O CARINSKOJ TARIFI ZA 2006. GODINU

U Prilogu 1 – EU iznad tarifnih oznaka: »0303770010«;
»0305698040«; »04069078«; »0703900«; »07069090«; »08071900«; »12060099« i
»21039090« brišu se crte.

U Prilogu 6 – Rumunjska iznad tarifne oznake
»16021000« dodaje se crta a iznad tarifne oznake »160250« briše se crta.

U Prilogu 8 – Makedonija iznad tarifnih oznaka
»020329« i »020322« brišu se crte.

U Prilogu 10 – Srbija i Crna Gora iznad tarifnih
oznaka: »01029049«; »12060099« i oznake: »osim 11023000« brišu se crte.

Urbroj: 50501-05-1184

Zagreb, 15. prosinca 2005.

Glavna urednica

**Slavica Banić**, v. r.

Uredba, NN 149/2005-2895
## Zakon o izmjenama i dopunama Zakona o javnom okupljanju

### NN 150/2005 (21.12.2005.), Zakon o izmjenama i dopunama Zakona o javnom okupljanju

# HRVATSKI SABOR

**2904**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O JAVNOM OKUPLJANJU

Proglašavam Zakon o izmjenama i dopunama Zakona
o jav­nom okupljanju,
kojega je Hrvatski sabor donio na sjednici 9. prosinca 2005. godine.

Broj: 01-081-05-3661/2

Zagreb, 15. prosinca 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENAMA I DOPUNAMA ZAKONAO JAVNOM OKUPLJANJU

Članak 1.

U Zakonu o javnom okupljanju (»Narodne novine«, br. 128/99.) u članku 11. podstavak 4. briše se.

Dosadašnji podstavci 5. i 6. postaju podstavci
4. i 5.

U novom podstavku 5. točka se zamjenjuje
zarezom, a iza novog podstavka 5. dodaje se podstavak 6. koji glasi:

»– najmanje 100 metara od objekata u kojima su
smješteni ili zasjedaju Hrvatski sabor, Predsjednik Republike Hrvatske, Vlada
Republike Hrvatske i Ustavni sud Republike Hrvatske.«

Iza stavka 1. dodaje se stavak 2. koji glasi:

»U slučaju iz stavka 1. podstavka 6. ovoga
članka ne primjenjuje se odredba članka 4. stavka 1. ovoga Zakona, u dijelu
kojim se određuje broj sudionika okupljanja.«

Članak 2.

U članku 22. iza točke 5. dodaje se nova točka
6. koja glasi:

»6. postoji zbiljska i izravna opasnost za
zdravlje sudionika ili drugih osoba.«

Dosadašnja točka 6. postaje točka 7.

Članak 3.

Ovaj Zakon stupa na snagu osmoga dana od dana
objave u »Narodnim novinama«.

Klasa: 231-01/05-01/02

Zagreb, 9. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 150/2005-2904
## Zakon o izmjenama i dopunama Zakona o upravnim pristojbama

### NN 150/2005 (21.12.2005.), Zakon o izmjenama i dopunama Zakona o upravnim pristojbama

# HRVATSKI SABOR

**2905**

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O UPRAVNIM PRISTOJBAMA

Proglašavam Zakon o izmjenama i dopunama Zakona
o uprav­nim pristojbama, kojega je Hrvatski sabor
donio na sjednici 9. prosinca 2005. godine.

Broj: 01-081-05-3662/2

Zagreb, 15. prosinca 2005.

Predsjednik

Republike Hrvatske

**Stjepan Mesić**, v.
r.

## ZAKON

### O IZMJENAMA I DOPUNAMA ZAKONA O UPRAVNIM PRISTOJBAMA

Članak 1.

U Zakonu o upravnim pristojbama (»Narodne
novine«, br. 8/96., 77/96., 131/97., 68/98., 66/99.,
145/99., 30/00., 116/00., 163/03.,17/04., 110/04. i 141/04.) u članku 7. stavku
2. iza točke 26. dodaje se točka 27. koja glasi:

»27. zahtjeve za izdavanje isprava koje se
izdaju prema odred­bama Sporazuma između Republike
Hrvatske i Republike Slovenije o pograničnom prometu i suradnji.«

Članak 2.

U Tarifi upravnih pristojbi Tarifnom broju 11.
točka 3. briše se.

Dosadašnja točka 4. postaje točka 3.

Dosadašnja točka 5. koja postaje točka 4.
mijenja se i glasi:

»4. za odobrenje za držanje i nošenje lovačkoga
športskog oružja i streljiva za vrijeme boravka u Republici Hrvatskoj ….....
100,00.«

Članak 3.

U Tarifnom broju 13. stavci 5. i 6. mijenjaju se
i glase:

»(5)
Za izdavanje odobrenja za provođenje programa sigurne

vožnje
centrima sigurne vožnje ............................................. 5.000,00

(6)
Za izdavanje odobrenja za sigurno upravljanje vozilima u

autoškolama
(škola sigurne vožnje) ..................................... 4.000,00.«

Iza
stavka 6. dodaju se novi stavci 7., 8. i 9. koji glase:

»(7)
Za izdavanje odobrenja za obavljanje poslova tehničkog

pregleda
vozila i odobrenja za osposobljavanje kandidata za

vozače
i upisa u registar autoškola ....................................... 3.000,00

(8)
Za izdavanje dopuštenja (licencije) ovlaštenog ispitivača

…………………………………………………….…….  1.000,00

(9)
Za izdavanje dopuštenja (licencije) kontrolora tehničke

ispravnosti
vozila, dopuštenja (licencije) referenta za poslove

registracije
vozila, dozvole stručnog voditelja autoškole, doz-

vole
predavača u autoškoli i dozvole instruktora vožnje .......... 500,00.«

Dosadašnji
stavci 7., 8. i 9. postaju stavci 10., 11. i 12.

Članak 4.

U Tarifnom broju 65. stavak 6. briše se.

Članak 5.

Ovaj Zakon stupa na snagu osmoga dana od dana
objave u »Narodnim novinama«.

Klasa: 412-01/05-01/01

Zagreb, 9. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Zakon, NN 150/2005-2905
## Odluka o imenovanju predsjednika i dijela članova Uprave Hrvatske agencije za nadzor financijskih usluga

### NN 150/2005 (21.12.2005.), Odluka o imenovanju predsjednika i dijela članova Uprave Hrvatske agencije za nadzor financijskih usluga

# HRVATSKI SABOR

**2906**

Na temelju članka 80. Ustava Republike Hrvatske
i članka 4. stavka 2. Zakona o Hrvatskoj agenciji za nadzor financijskih usluga
(»Narodne novine«, br. 140/05.), Hrvatski sabor na
sjednici 15. prosinca 2005., donio je

## ODLUKU

### O IMENOVANJU PREDSJEDNIKA I DIJELA ČLANOVA UPRAVE HRVATSKE AGENCIJE ZA NADZOR FINANCIJSKIH USLUGA

1. Imenuje se mr. sc. ANTE SAMODOL predsjednikom Uprave Hrvatske agencije za
nadzor financijskih usluga.

2. Za članove Uprave Hrvatske agencije za nadzor
financijskih usluga, imenuju se:

– IVO ŠULENTA,

– IVAN VRLJIĆ,

– IVICA LETINIĆ.

Klasa: 021-13/05-07/33

Zagreb, 15. prosinca 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 150/2005-2906
## Odluka o odlikovanju dr. Francesca Buranellija Redom Danice hrvatske s likom Marka Marulića

### NN 150/2005 (21.12.2005.), Odluka o odlikovanju dr. Francesca Buranellija Redom Danice hrvatske s likom Marka Marulića

# PREDSJEDNIK REPUBLIKE HRVATSKE

**2907**

Na temelju članka 97. Ustava Republike Hrvatske i
članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za
odlikovanja i priznanja, donosim

## ODLUKU

### *kojom se odlikuje*

### dr. Francesco Buranelli

### REDOM DANICE HRVATSKE S LIKOM MARKA MARULIĆA

za iznimni doprinos u promociji hrvatske kulture
i znanosti u Italiji.

Broj: 01-051-05-13-1-9/1

Zagreb, 22. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 150/2005-2907
## Odluka o odlikovanju Ulfa Lemora Redom hrvatskog pletera

### NN 150/2005 (21.12.2005.), Odluka o odlikovanju Ulfa Lemora Redom hrvatskog pletera

# PREDSJEDNIK REPUBLIKE HRVATSKE

**2908**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za
odlikovanja i priznanja, donosim

## ODLUKU

*kojom se odlikuje*

### Ulf Lemor

### REDOM HRVATSKOG PLETERA

za osobit doprinos razvitku i ugledu Republike
Hrvatske i dobrobiti njezinih građana.

Broj: 01-051-05-16--5/1

Zagreb, 22. studenoga 2005.

Predsjednik

Republike Hrvatske

**Stjepan Mesić**, v.
r.

Odluka, NN 150/2005-2908
## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja influence ptica

### NN 150/2005 (21.12.2005.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi radi sprječavanja unošenja influence ptica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2910**

Na temelju članka 11. stavka 1. točke 18. Zakona
o veterinarstvu (»Narodne novine«, broj 70/97., 105/01. i 172/03.), ministar
poljoprivrede, šumarstva i vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI RADI SPRJEČAVANJA UNOŠENJA INFLUENCE PTICA

I.

Radi sprječavanja unošenja influence ptica
zabranjuje se uvoz u Republiku Hrvatsku i provoz preko područja Republike
Hrvatske pošiljaka:

a) žive peradi, bezgrebenki
(kivi, emu, nandu i noj),
uzgojene i divlje pernate divljači i prije nespomenutih živih ptica,
uključujući ptice u pratnji njihovih vlasnika (ptice kućni ljubimci);

b) jednodnevne peradi;

c) rasplodnih i konzumnih jaja;

d) sjemena peradi i pernate divljači;

e) svježeg i smrznutog mesa peradi, bezgrebenki i pernate div­ljači;

f) proizvoda od mesa peradi i pernate divljači;

g) proizvoda životinjskog podrijetla (od ptica)
namijenjenih hranidbi životinja, za industrijsku uporabu ili uporabu u
poljodjelstvu;

h) netretiranih lovačkih trofeja od bilo kojih
ptica i netretirano perje ili dijelove perja podrijetlom iz sljedećih zemalja:

1. Hong Kong

2. Indonezija

3. Japan

4. Južno-Afrička Republika

5. Južna Koreja

6. Kambodža

7. Kazahstan

8. Kina

9. Laos

10. Libija

11. Mongolija

12. Rusija

13. Rumunjska

14. Tajland

15. Turska

16. Ukrajina

17. Vijetnam

Zabrana iz stavka prvog ove točke odnosi se i na
pošiljke koje potječu iz drugih zemalja ako se provoze preko područja navedenih
zemalja.

II.

Zabrana iz točke I. ove Naredbe ne odnosi se na
pošiljke:

a) hermetički zatvorenih toplinski obrađenih konzervi
od mesa peradi, i pernate divljači koje su tijekom proizvodnje bile podvrgnute
obradi sa Fo vrijednosti 3 i više, odnosno trajne konzerve;

b) proizvoda od jaja koja su prije ili tijekom
proizvodnje pod­vrgnuta toplinskoj obradi sušenja u proizvodnji jaja u prahu,
pasterizacije ili sterilizacije;

c) toplinski obrađenih proizvoda gdje je za
vrijeme obrade postignuta temperatura od najmanje 70°C u središtu proizvoda;

d) perja ili dijelova perja za koje se na
popratnim dokumentima potvrđuje da su tretirani vrućom parom ili nekom drugom
metodom koja osigurava da se tom pošiljkom ne mogu prenijeti patogeni
uzročnici.

III.

Danom stupanja na snagu ove Naredbe prestaje
važiti Naredba o zabrani uvoza u Republiku Hrvatsku i provoza preko područja
Republike Hrvatska peradi i proizvoda od peradi radi sprječavanja unošenja
influence ptica (»Narodne novine«, br. 120/05)

IV.

Ova Naredba stupa na snagu danom objave u
»Narodnim novinama«.

Klasa: 322-01/05-01/81

Urbroj: 525-01-05-01

Zagreb, 14. prosinca 2005.

Ministar

**Petar Čobanković**, v. r.

Naredba, NN 150/2005-2910
## Naredba o privremenom određivanju ulaznog cestovnog graničnog prijelaza Terezino Polje za uvoz i provoz pošiljaka bilja za koje je obvezan zdravstveni pregled

### NN 150/2005 (21.12.2005.), Naredba o privremenom određivanju ulaznog cestovnog graničnog prijelaza Terezino Polje za uvoz i provoz pošiljaka bilja za koje je obvezan zdravstveni pregled

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2911**

Na temelju članka 27. stavka 1. Zakona o zaštiti
bilja (»Narodne novine« br. 10/94, 19/94 i 117/03),
ministar poljoprivrede, šumarstva i vodnoga gospodarstva donosi

## NAREDBU

### O PRIVREMENOM ODREĐIVANJU ULAZNOG CESTOVNOG GRANIČNOG PRIJELAZA TEREZINO POLJE ZA UVOZ I PROVOZ POŠILJAKA BILJA ZA KOJE JE OBVEZAN ZDRAVSTVENI PREGLED

I.

Određuje se privremeno, u razdoblju od 20.
prosinca 2005. godine do 24. prosinca 2005. godine ulazni cestovni granični
prijelaz Terezino Polje za uvoz i provoz pošiljaka bilja za koje je obvezan
zdravstveni pregled.

II.

Zdravstveni pregled pošiljaka bilja na graničnom
prijelazu iz točke I. ove Naredbe obavljat će fitosanitarna
inspekcija svakim danom od 7 do 15 sati, osim nedjelje i blagdana.

Klasa: 320-17/05-01/42

Urbroj: 525-2-05-3

Zagreb, 19. prosinca 2005.

Ministar

**Petar Čobanković**, v. r.

Naredba, NN 150/2005-2911
## Odluka o imenovanju tajnika Centra za mirenje pri Hrvatskoj gospodarskoj komori

### NN 150/2005 (21.12.2005.), Odluka o imenovanju tajnika Centra za mirenje pri Hrvatskoj gospodarskoj komori

# HRVATSKA GOSPODARSKA KOMORA

**2912**

Na temelju članka 12. stavak 2. Pravilnika o
mirenju (»Narodne novine« broj 81/02, 65/04), Upravni odbor Hrvatske
gospodarske komore na 4. sjednici 14. prosinca 2005. godine donosi

## ODLUKU

### o imenovanju tajnika Centra za mirenje pri Hrvatskoj gospodarskoj komori

Članak 1.

Imenuje se mr. sc. Nina Tepeš dužnosti tajnika Centra za mirenje pri
Hrvatskoj gospodarskoj komori.

Članak 2.

Imenovanje iz članka 1. važi na rok od godine
dana od dana stupanja na snagu ove Odluke.

Članak 3.

Ova Odluka stupa na snagu dana 1. siječnja 2006.
godine.

Broj: I-6133/1-2005.

Zagreb, 14. prosinca 2005.

Predsjednik

**Nadan** **Vidošević**,
v. r.

Odluka, NN 150/2005-2912
## Odluka o razrješenju tajnika Centra za mirenje pri Hrvatskoj gospodarskoj komori

### NN 150/2005 (21.12.2005.), Odluka o razrješenju tajnika Centra za mirenje pri Hrvatskoj gospodarskoj komori

# HRVATSKA GOSPODARSKA KOMORA

**2913**

Na temelju članka 12. stavak 2. Pravilnika o
mirenju (»Narodne novine« broj 81/02, 65/04), Upravni odbor Hrvatske
gospodarske komore na 4. sjednici 14. prosinca 2005. godine donosi

## ODLUKU

### O RAZRJEŠENJU TAJNIKA CENTRA ZA MIRENJE PRI HRVATSKOJ GOSPODARSKOJ KOMORI

Članak 1.

Razrješuje se dr. sc. Davor Babić dužnosti tajnika Centra za mirenje pri
Hrvatskoj gospodarskoj komori, na osobni zahtjev.

Članak 2.

Ova Odluka stupa na snagu dana 31. prosinca
2005. godine.

Broj: I-6132/1-2005.

Zagreb, 14. prosinca 2005.

Predsjednik

**Nadan** **Vidošević**,
v. r.

Odluka, NN 150/2005-2913
## Odluka o imenovanju tajnika Stalnog izbranog sudišta pri Hrvatskoj gospodarskoj komori

### NN 150/2005 (21.12.2005.), Odluka o imenovanju tajnika Stalnog izbranog sudišta pri Hrvatskoj gospodarskoj komori

# HRVATSKA GOSPODARSKA KOMORA

**2915**

Na temelju članka 9. stavak 2. Pravilnika o
Stalnom izbranom sudištu pri Hrvatskoj gospodarskoj komori (»Narodne novine«
broj 150/02., 65/04.), Upravni odbor Hrvatske gospodarske komore na 4. sjednici
14. prosinca 2005. godine donosi

## ODLUKU

### O IMENOVANJU TAJNIKA STALNOG IZBRANOG SUDIŠTA PRI HRVATSKOJ GOSPODARSKOJ KOMORI

Članak 1.

Imenuje se dr. sc. Jasnica Garašić
tajnikom Stalnog izbranog sudišta pri Hrvatskoj gospodarskoj komori.

Članak 2.

Imenovanje iz članka 1. važi na rok od godinu
dana od dana stupanja na snagu ove Odluke.

Članak 3.

Ova Odluka stupa na snagu dana 1. siječnja 2006.
godine.

Broj: I-6134/1-2005.

Zagreb, 14. prosinca 2005.

Predsjednik

**Nadan** **Vidošević**,
v. r.

Odluka, NN 150/2005-2915
## Odluka o imenovanju predsjednika i zamjenika predsjednika Suda časti pri Hrvatskoj gospodarskoj komori

### NN 150/2005 (21.12.2005.), Odluka o imenovanju predsjednika i zamjenika predsjednika Suda časti pri Hrvatskoj gospodarskoj komori

# HRVATSKA GOSPODARSKA KOMORA

**2916**

Na temelju članka 11. stavak 2. Pravilnika o
Sudu časti pri Hrvatskoj gospodarskoj komori (»Narodne novine«, br. 15/89, 69/91, 47/00, 64/01 proč.
tekst), Upravni odbor Hrvatske gospodarske komore na 4. sjednici održanoj 14.
prosinca 2005. godine donosi

## ODLUKU

### O IMENOVANJU PREDSJEDNIKA I ZAMJENIKA PREDSJEDNIKA SUDA ČASTI PRI HRVATSKOJ GOSPODARSKOJ KOMORI

I.

U predsjedništvo Suda časti pri Hrvatskoj
gospodarskoj komori na razdoblje od četiri godine imenuju se:

– predsjednik

mr. sc.
Josip Kos, sudac Visokog trgovačkog suda Republike Hrvatske

– zamjenik predsjednika

Antun Crnić, dipl. pravnik, direktor Direkcije za pravne, kadrovske i
opće poslove u Hrvatskoj elektroprivredi Zagreb,

– zamjenik predsjednika

Branka Stilinović-Petrović,
sudac Visokog trgovačkog suda Republike Hrvatske.

II.

Ova Odluka stupa na snagu osmog dana od dana
objave u »Narodnim novinama«.

Broj: I- 6223/1-2005.

Zagreb, 14. prosinca 2005.

Predsjednik

**Nadan** **Vidošević**,
v. r.

Odluka, NN 150/2005-2916
## Odluka o prirezu porezu na dohodak Općine Cestica

### NN 150/2005 (21.12.2005.), Odluka o prirezu porezu na dohodak Općine Cestica

# OPĆINA CESTICA

**2918**

Na temelju članka 30. Zakona o financiranju
jedinica lokalne samouprave i uprave (»Narodne novine« 117/93, 69/97, 33/00,
127/00. i 59/01.) i članka 21. Statuta Općine Cestica (»Službeni vjesnik Varaž­dinske županije« br. 18/01. i 22 /05.) Općinsko vijeće Općine Cestica na
sjednici održanoj dana 9. prosinca 2005. godine, donijelo je

## ODLUKU

### O PRIREZU POREZU NA DOHODAK

Članak 1.

Ovom Odlukom sukladno Zakonu Općina Cestica uvodi
prirez porezu na dohodak i propisuje obveznicima poreza na dohodak obvezu
plaćanja prireza na dohodak, stopu i obveznike.

Članak 2.

Na području Općine Cestica propisuje se plaćanje
prireza porezu na dohodak po stopi od 10%.

Osnovica prireza porezu na dohodak je porez na
dohodak ostvaren od obveznika.

Članak 3.

Obveznici prireza porezu na dohodak u smislu
odredbe članka 37. Općeg poreznog zakona (»Narodne novine« br.
127/00.) jesu svi obveznici poreza na dohodak s prebivalištem ili uobičajenim
boravištem na području općine Cestica.

Članak 4.

Prirez porezu na dohodak je prihod proračuna
Općine Cestica.

Prirez je obvezan obračunati, obustaviti i na
propisan uplatni račun uplatiti poslodavac istodobno s isplatom dohotka
obvezniku.

Članak 5.

Ova Odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Ova Odluka objavljuje se u »Službenom vjesniku
Varaždinske žu­­panije«

Klasa: 021-05/05-01/66

Urbroj: 2186/03-05-1

Cestica, 9. prosinca 2005.

Predsjednik

Općinskog vijeća

**Marijan Lorbek**, v. r.

Odluka, NN 150/2005-2918
## Odluka o prirezu porezu na dohodak Grada Križevaca

### NN 150/2005 (21.12.2005.), Odluka o prirezu porezu na dohodak Grada Križevaca

# GRAD KRIŽEVCI

**2919**

Na temeIju članka
30.a. Zakona o financiranju jedinica lokalne i područne (regionalne) samouprave
(»Narodne novine«, broj 117/93, 69/97, 33/00, 127/00, 59/01, 107/01, 117/01,
150/02 i 147/03) i članka 18. Statuta Grada Križevaca (»Službeni vjesnik Grada
Križevaca«, broj 6/01 i 7/01), Gradsko vijeće Grada Križevaca na 6. sjednici,
održanoj 14. prosinca 2005., donijelo je

## ODLUKU

### O PRIREZU POREZU NA DOHODAK

Članak 1.

Ovom Odlukom utvrđuju se obveznici, stopa, te
način obračuna i plaćanja prireza porezu na dohodak koji je vlastiti izvor
prihoda Proračuna Grada Križevaca.

Članak 2.

Prirez porezu na dohodak plaća se po stopi 10%.
Osnovicu za prirez porezu na dohodak čini ukupan iznos obračunatog poreza na
dohodak.

Članak 3.

Obveznici prireza porezu na dohodak su svi
obveznici poreza na dohodak s prebivalištem ili uobičajenim boravištem na
području Grada Križevaca.

Članak 4.

Poslove utvrđivanja, evidentiranja, nadzora,
naplate i ovrhe radi naplate prireza porezu na dohodak obavlja Ministarstvo
financija RH – Porezna uprava, Područni ured Koprivnica, Ispostava Križevci.

Članak 5.

Ova Odluka stupa na snagu osmog dana od dana
objave u »Služ­benom vjesniku Grada Križevaca«, a
primjenjuje se od 1. siječnja 2006. godine.

Ova Odluka objavit će se i u »Narodnim
novinama«.

Klasa: 410-01/05-01/01

Urbroj: 2137/02-01-05-1

Križevci, 14. prosinca 2005.

GRADSKO VIJEĆE GRADA KRIŽEVACA

Predsjednik

**Dragutin Guzalić**, v. r.

Odluka, NN 150/2005-2919
## Uredba o izmjeni Zakona o prijevozu u cestovnom prometu

### NN 151/2005 (23.12.2005.), Uredba o izmjeni Zakona o prijevozu u cestovnom prometu

# VLADA REPUBLIKE HRVATSKE

**2922**

Na temelju članka 1. Zakona o ovlasti Vlade
Republike Hrvatske da uredbama uređuje pojedina pitanja iz djelokruga Hrvatskog
sabora (»Narodne novine«, br. 115/2005 i 121/2005 –
ispravak), Vlada Republike Hrvatske je na sjednici održanoj 19. prosinca 2005.
godine, donijela

## UREDBU

### O IZMJENI ZAKONA O PRIJEVOZU U CESTOVNOM PROMETU

Članak 1.

U Zakonu o prijevozu u cestovnom prometu
(»Narodne novine«, br. 178/2004 i 48/2005 –
ispravak), članak 103. stavak 3. mijenja se i glasi:

»Pravne i fizičke osobe koje obavljaju
djelatnost na temelju ovoga Zakona uskladit će svoje poslovanje u skladu s
odredbama ovoga Zakona u roku od dvije godine, od dana stupanja na snagu ovoga
Zakona.«

Članak 2.

Ova Uredba stupa na snagu danom objave u
»Narodnim novinama«.

Klasa: 340-01/05-01/01

Urbroj: 5030116-05-6

Zagreb, 19. prosinca 2005.

Predsjednik

**dr****. sc. Ivo Sanader**,
v. r.

Uredba, NN 151/2005-2922
## Uredba o dopuni Zakona o obvezama i pravima državnih dužnosnika

### NN 151/2005 (23.12.2005.), Uredba o dopuni Zakona o obvezama i pravima državnih dužnosnika

# VLADA REPUBLIKE HRVATSKE

**2923**

Na temelju članka 1. Zakona o ovlasti Vlade
Republike Hrvatske da uredbama uređuje pojedina pitanja iz djelokruga
Hrvatskoga sabora (»Narodne novine«, br. 115/2005 i
121/2005 – ispravak), Vlada Republike Hrvatske je na sjednici održanoj 19.
prosinca 2005. godine donijela

## UREDBU

### O DOPUNI ZAKONA O OBVEZAMA I PRAVIMA DRŽAVNIH DUŽNOSNIKA

Članak 1.

Odredba članka 12. stavka 4. Zakona o obvezama i
pravima državnih dužnosnika (»Narodne novine«, br.
101/98, 135/98, 105/99, 25/2000, 73/2000, 30/2001, 59/2001, 114/2001, 153/2002,
16/2004, 30/2004 i 121/2005) neće se primjenjivati u 2006. godini.

Članak 2.

Ova Uredba stupa na snagu danom objave u
»Narodnim novinama«.

Klasa: 023-03/05-01/27

Urbroj: 5030109-05-3

Zagreb, 19. prosinca 2005.

Predsjednik

**dr****. sc. Ivo Sanader**,
v. r.

Uredba, NN 151/2005-2923
## Uredbu o izmjeni Uredbe o obveznim zalihama nafte i naftnih derivata

### NN 151/2005 (23.12.2005.), Uredbu o izmjeni Uredbe o obveznim zalihama nafte i naftnih derivata

# VLADA REPUBLIKE HRVATSKE

**2924**

Na temelju članka 19. Zakona o strateškim robnim
zalihama (»Narodne novine«, broj 87/2002), a u vezi s člankom 22. Zakona o
energiji (»Narodne novine«, br. 68/2001 i 177/2004),
Vlada Republike Hrvatske je na sjednici održanoj 14. prosinca 2005. godine
donijela

## UREDBU

### O IZMJENI UREDBE O OBVEZNIM ZALIHAMA NAFTE I NAFTNIH DERIVATA

Članak 1.

U Uredbi o obveznim zalihama nafte i naftnih
derivata (»Narodne novine«, broj 27/2003), u članku 20. stavku 2. riječ:
»2006.« zamjenjuje se riječju: »2007«.

Članak 2.

Ova Uredba stupa na snagu osmoga dana od dana
objave u »Narodnim novinama«.

Klasa: 310-05/05-01/04

Urbroj: 5030116-05-1

Zagreb, 14. prosinca 2005.

Predsjednik

**dr****. sc. Ivo Sanader**,
v. r.

Uredba, NN 151/2005-2924
## Odluka o preraspodjeli sredstava u Financijskom planu Hrvatskih autocesta za 2005. godinu

### NN 151/2005 (23.12.2005.), Odluka o preraspodjeli sredstava u Financijskom planu Hrvatskih autocesta za 2005. godinu

# VLADA REPUBLIKE HRVATSKE

**2926**

Na temelju članka 40.a Zakona o izvršavanju Državnog
proračuna Republike Hrvatske za 2005. godinu (»Narodne novine«, br. 171/2004 i 89/2005), Vlada Republike Hrvatske je na
sjednici održanoj 19. prosinca 2005. godine donijela

## ODLUKU

### O PRERASPODJELI SREDSTAVA U FINANCIJSKOM PLANU HRVATSKIH AUTOCESTA ZA 2005. GODINU

I.

Vlada Republike Hrvatske preraspodjeljuje
sredstva unutar Financijskog plana Hrvatskih autocesta za 2005. godinu
(»Narodne novine«, broj 171/2004).

II.

Sredstva iz točke I. preraspodijelit će se prema
sljedećem rasporedu:

|  |  |  |  |  |  |
| --- | --- | --- | --- | --- | --- |
| Red.  br. | Opis | PLAN 2005 | POVEĆANJE | SMANJENJE | NOVI PLAN 2005 |
|  | 1. | 2. | 3. | 4. | 5. |
|  | RASHODI |  |  |  |  |
| 1. | Investicijska ulaganja | 3.810.847.000 | 72.336.000 | -52.248.000 | 3.830.935.000 |
| 1.1. | Investicijska izgradnja autocesta | 3.413.014.000 | 72.336.000 | 0 | 3.485.350.000 |
| 1.2 | Investicijsko održavanje | 397.833.000 | 0 | -52.248.000 | 345.585.000 |
| 2. | Rashodi upravljanja i redovnog održavanja | 487.861.000 | 66.291.000 | 0 | 554.152.000 |
| 2.1. | Rashodi za zaposlene | 230.000.000 | 27.410.000 | 0 | 257.410.000 |
| 2.2. | Materijalni rashodi | 16.000.000 | 5.742.000 | 0 | 21.742.000 |
| 2.3. | Redovno održavanje autocesta | 106.000.000 | 0 | 0 | 106.000.000 |
| 2.4 | Ostali rashodi | 135.861.000 | 33.139.000 | 0 | 169.000.000 |
| 3. | Financijski rashodi | 643.092.000 | 16.000.000 | -117.200.000 | 541.892.000 |
| 3.1. | Kamate po kreditima | 613.092.000 | 0 | -117.200.000 | 495.892.000 |
| 3.2. | Financijski rashodi – naknade | 30.000.000 | 16.000.000 | 0 | 46.000.000 |
| 4. | Sufinanciranje objekata vodoprivrede, ŽUC-a i sl. | 26.000.000 | 14.821.000 | 0 | 40.821.000 |
| UKUPNO RASHODI | | 4.967.800.000 | 169.448.000 | -169.448.000 | 4.967.800.000 |

III.

Ova Odluka je sastavni dio Financijskog plana
Hrvatskih autocesta za 2005. godinu (»Narodne novine«, broj 171/2004).

IV.

Ova Odluka stupa na snagu danom objave u
»Narodnim novinama«.

Klasa: 340-03/05-02/01

Urbroj: 5030122-05-12

Zagreb, 19. prosinca 2005.

Predsjednik

**dr****. sc. Ivo Sanader**,
v. r.

Odluka, NN 151/2005-2926
## Odluka o potvrđivanju Odluke o izmjenama i dopunama Statuta Hrvatskog zavoda za zapošljavanje

### NN 151/2005 (23.12.2005.), Odluka o potvrđivanju Odluke o izmjenama i dopunama Statuta Hrvatskog zavoda za zapošljavanje

# VLADA REPUBLIKE HRVATSKE

**2928**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 59. Zakona o posredovanju pri
zapošljavanju i pravima za vrijeme nezaposlenosti (»Narodne novine«, br. 32/2002, 86/2002, 114/2003 i 151/2003), Vlada Republike
Hrvatske je na sjed­nici
održanoj 14. prosinca 2005. godine donijela

## ODLUKU

### O POTVRĐIVANJU ODLUKE O IZMJENAMA I DOPUNAMA STATUTA HRVATSKOG ZAVODAZA ZAPOŠLJAVANJE

I.

Potvrđuje se Odluka o izmjenama i dopunama
Statuta Hrvatskog zavoda za zapošljavanje, koju je donijelo Upravno vijeće
Hrvatskog zavoda za zapošljavanje na sjednici održanoj 3. studenoga 2005.
godine.

II.

Hrvatski zavod za zapošljavanje uputit će na
objavu u »Narodne novine« Odluku iz točke 1. ove Odluke.

III.

Ova Odluka stupa na snagu danom donošenja, a
objavit će se u »Narodnim novinama«.

Klasa: 023-03/02-02/11

Urbroj: 5030104-05-1

Zagreb, 14. prosinca 2005.

Predsjednik

**dr****. sc. Ivo Sanader**,
v. r.

Odluka, NN 151/2005-2928
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Požege

### NN 151/2005 (23.12.2005.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području Grada Požege

# Vlada Republike Hrvatske

**2932**

Na temelju članka 45. stavka 1. Zakona o
poljoprivrednom zemljištu (»Narodne novine«, br.
66/2001, 87/2002, 48/2005 i 90/2005),Vlada Republike Hrvatske je na sjednici
održanoj 14. prosinca 2005. godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA POŽEGE

I.

Javni natječaj za dodjelu koncesije za
korištenje poljoprivrednog zemljišta u vlasništvu Republike Hrvatske raspisuje
se za poljoprivredno zemljište koje se nalazi u Požeško-slavonskoj županiji, na
području Grada Požege, a prema posjedovnom listu Područnog ureda za katastar
Požega, Državne geodetske uprave, označeno je kao:

*k.o. Mihaljevci*

|  |  |  |  |  |
| --- | --- | --- | --- | --- |
| k.č.br. | kultura | klasa | ha a m2 | naknada u kunama |
| 1 | ORANICA | 3 | 5 31 52 | 1.649,84 |
| 1 | ORANICA | 4 | 5 31 52 | 1.443,61 |
| 1 | LIVADA | 3 | 2 65 76 | 501,75 |

*k.o.
Toranj*

|  |  |  |  |  |
| --- | --- | --- | --- | --- |
| k.č.br. | kultura | klasa | ha a m2 | naknada u kunama |
| 456 | ORANICA | 5 | 14 26 37 | 3.320,59 |
| 456 | PAŠNJAK | 4 | 10 00 00 | 602,00 |
| 457/2 | ORANICA | 5 | 27 43 51 | 6.386,89 |
| 457/2 | ORANICA | 6 | 3 00 00 | 582,00 |
| 457/2 | PAŠNJAK | 4 | 3 00 00 | 180,60 |
| 457/2 | PAŠNJAK | 5 | 6 00 00 | 309,60 |

Sveukupna površina: 76 ha 98 a 68 m2.

Sveukupna početna visina godišnje koncesijske
naknade iznosi: 14.976,88 kuna.

II.

Koncesija za korištenje poljoprivrednog
zemljišta iz točke I. ove Odluke, kao proizvodno-tehnološke cjeline, može se
dati pravnoj i fizičkoj osobi za biljnu i stočarsku proizvodnju na vrijeme od
30 godina, koja priloži dokaze o ispunjavanju uvjeta propisanih člankom 44.
Zakona o poljoprivrednom zemljištu i člankom 4. Zakona o koncesijama (»Narodne
novine«, broj 89/92).

III.

Postupak natječaja prema ovoj Odluci provest će
Povjerenstvo za dodjelu koncesija za korištenje poljoprivrednog zemljišta u
vlasništvu Republike Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/05-03/25

Urbroj: 5030116-05-1

Zagreb, 14. prosinca 2005.

Predsjednik

**dr****. sc. Ivo Sanader**,
v. r.

Odluka, NN 151/2005-2932